DA Den Europæiske Unions Tidende C 95/116

Kortfattede oplysninger fra medlemsstaterne om statsstøtte, der ydes i henhold til Kommissionens forordning (EF) nr. 736/2008 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

2013/C 95/06

Sag nr.: SA.33029 (2011/XF)

Medlemsstat: Letland

Støtteydende region/myndighed: Letland

Støtteordningens benævnelse eller navnet på den virksomhed, der modtager ad hoc-støtte: Fritagelser for punktafgift for produktionsvirksomheder inden for akvakultur

Retsgrundlag:: Lov om punktafgift

Udkast til forordning om procedurer til fritagelse for punktafgift på dieselolie, der anvendes inden for landbrugsproduktion, dyrkning af agerjord, skovbrug eller dyrkning af tranebær eller blåbær i vådområder og på arealer, der anvendes til fiskedamme.

Forventede årlige udgifter under ordningen eller ydet ad hoc-støtte: 2011 – LVL 50 000

2012 – LVL 100 000

2013 – LVL 100 000

2014 – LVL 50 000

Samlede udgifter: LVL 300 000

Maksimal støtteintensitet: 100 l/ha

Ikrafttrædelsesdato:

Støtteordningens eller den individuelle støttes varighed (højst indtil den 31. juni 2014); anfør:

— under ordningen: indtil hvilken dato der kan ydes støtte: 31. juni 2014

— ved ad hoc-støtte: forventet dato for udbetaling af sidste rate.

Støttens formål: Støtte til produktionsvirksomheder inden for akvakultur i form af fritagelser for punktafgift, jf. artikel 15 i Rådets direktiv 2003/96/EF, ved anvendelse af en afgiftssats på 0 %.

Anfør, hvilken eller hvilke af artiklerne 8-24 der anvendes: Artikel 24 i Kommissionens forordning (EF) nr. 736/2008

Aktivitet: Støtten ydes i form af form af fritagelser for punktafgift for arealer, der anvendes til akvakultur, hvis disse er på mindst 20 ha og ejes eller drives af produktionsvirksomheder inden for akvakultur.

Hvert regnskabsår tildeles de pågældende støtteberettigede arealer op til 100 l dieselolie, og der anvendes en koefficient for akvakultur på 1/3. Akvakulturvirksomheden skal have en årlig indtægt på akvakultur på mindst 200 LVL (ekskl. statsstøtte og EU-støtte) for hvert areal (i ha), der anvendes til fiskedamme og er ansøgt om støtte til, som angivet i den årlige indtægtserklæring, der indgives til den statslige skatteadministration, eller i virksomhedens årsregnskab for det seneste afsluttede regnskabsår.

Dieselolien vil blive leveret fra lagre for punktafgiftspligtige varer, dieseloliegrossister eller tankstationer uden betaling af punktafgift. Ved køb af dieselolie uden betaling af punktafgift vil fakturaerne fra lagre for punktafgiftsbelagte varer, dieselgrossister eller kvitteringer fra elektroniske kasseapparater fra tankstationer separat angive værdien af dieselolien, den gældende punktafgift og den samlede pris, som danner grundlag for beregning af moms. Der indgår ikke punktafgift i den pris, der angives til betaling.

Landets myndighed for landdistriktstøtte (Rural Support Service) evaluerer oplysninger om de virksomheder, der er berettiget til fritagelse for punktafgift, og træffer afgørelse om mængden af tildelt diesel på grundlag af det anvendte areal til akvakulturproduktion, der er indgivet ansøgning om i det indeværende år.

Dieselleverandøren indsender oplysninger til den nævnte myndigheds database om mængden af diesel, der er leveret til de punktafgiftsfritagede akvakulturvirksomheder. Dieselleverandøren indsender oplysningerne til databasen senest et døgn efter, at salget har fundet sted.

Kontrol:

Myndigheden for landdistriktstøtte gennemfører hvert år stikprøvekontrol af mindst 5 % af de virksomheder, der er indrømmet punktafgiftsfritagelse. Hvis det konstateres, at den mængde diesel, en punktafgiftsfritaget akvakulturvirksomhed er tildelt, ikke er berettiget eller overstiger det niveau, der er fastsat i lovgivningen, indbetaler den pågældende akvakulturvirksomhed det overskydende beløb til den statslige skatteadministration senest en måned efter at have modtaget en notifikation herom. Hvis den pågældende virksomhed ikke tilbagebetaler det skyldige beløb inden fristens udløb, inddrives det efter den procedure, der er fastsat i lovgivningen om skatteadministrationen.

Navn og adresse på den myndighed, der yder støtten:

Rural Support Service Republikas laukums 2, Riga, LV-1981

Websted, hvor støtteordningens fulde tekst og kriterierne og betingelserne for tildeling af ad hoc-støtte uden for en støtteordning kan findes:

http://www.likumi.lv/doc.php?id=81066&from=off

http://www.zm.gov.lv/index.php?sadala=1895&id=12411

Anfør, hvorfor der er oprettet en statsstøtteordning i stedet for at udnytte støttemulighederne under Den Europæiske Fiskerifond: Statsstøtteordningen er oprettet, fordi Den Europæiske Fiskerifond ikke tilbyder denne type støtte.